ብሔር ተኮር ጥቃት የሚያወግዝ ሠልፍ በአዲስ አበባ እየተደረገ ነው
ባለፈው ሳምንት በአዲስ አበባ ዙሪያ ኦሮሚያ ልዩ ዞን በቡራዩ ከተማና አካባቢው ተከስቶ የበርካቶችን ሕይወት የነጠቀውን፣ አካል ያጎደለውንና ንብረት ያወደመውን ብሔር ተኮር ጥቃት በማውገዝ የአዲስ አበባ ከተማ ነዋሪዎች ዛሬ መስከረም 7 ቀን 2010 ዓ.ም. በመስቀል አደባባይ ሰላማዊ ሠልፍ እያደረጉ ነው፡፡ከሐሙስ መስከረም 3 ቀን 2011 ዓ.ም. ጀምሮ በቡራዩና ዙሪያው ባሉ አካባቢዎች በተከሰተው ግጭት ቁጥራቸው በውል ያልታወቁ ነዋሪዎች መሞታቸውንና በሺሕዎች የሚቆጠሩም ከቀዬያቸው መሰደዳቸው የሚታወስ ነው፡፡ከመኖሪያ አካባቢያቸው የተፈናቀሉ ነዋሪዎች በአዲስ አበባ ከተማ በሚገኙ ቤተ ክርስቲያናት፣ በትምህርት ቤቶችና በቀይ መስቀል ድንኳኖች ተጠልለው እንደሚገኙ ታውቋል፡፡በዛሬው ሠልፍ ለመሳተፍ ከሁሉም የአዲስ አበባ አቅጣጫዎች ወደ መስቀል አደባባይ በርካታ ቁጥር ያለው ሕዝብ ሲጎርፍ እንደነበር ሪፖርተር በሥፍራው ተገኝቶ ዓይቷል፡፡